
ЈАВНA НАБАВКА БРОЈ 1/19 


Наручилац Заштитник грађана је, на основу члана 63. став 2 ЗЈН,  дана 01. 02. 2019. године добио следеће питање од заинтересованог понуђача:


Питање:

Конкурсном документацијом сте захтевали Извештај о бонитету БОН ЈН за претходне три године (2016, 2017, 2018) који издаје Агенција за привредне регистре.

Имајући у виду да АПР још увек не издаје бонитет за 2018. годину, да ли је довољно предати биланс успеха за 2018. годину у облику у коме је предат завршни рачун или ће се прихватити доступни Извештај о Бонитету односно за 2015., 2016. и 2017. годину. 

Наручилац је у конкурсној документацији навео да понуђач  може доказати испуњеност свих услова за учешће у поступку јавне набавке из члана 75. Закона, (осим услова из члана 75. став 1. тачка 5), достављањем Изјаве понуђача/члана групе понуђача о испуњености услова из члана 75. и 76. Закона, (Образац дат у делу VII конкурсне документације), којом понуђач под пуном материјалном и кривичном одговорношћу потврђује да испуњава услове.  

Поред тога, конкурсном документацијом је предвиђено да је, уколико је понуђач доставио Изјаву о испуњености услова из члана 75. и 76. Закона, наручилац пре доношења одлуке о додели уговора дужан да од понуђача чија је понуда оцењена као најповољнија затражи да достави копију захтеваних доказа о испуњености услова, као и да од понуђача може затражити на увид оригинал или оверену копију свих или појединих доказа.

Стога, обавеза достављања наручиоцу копије, односно давања на увид Извештаја о бонитету за претходне три године (2016., 2017. и 2018. године), постојаће само за понуђача чију понуду наручилац буде оценио као најповољнију и достављање наведеног Извештаја се не захтева као услов за учешће у поступку јавне набавке. 

